2 Corinthians 21 Ee, naza nene mo ga'ne gele nge lo mino lengita gohi ma voloni' nene geni initeli'mi lulou' gohi lengele'mize molalove lo na'nise'ne o'ove losa nene nizada vamuve. 2 Ido' neni' nolize izo minelodo' nele'mizi milalizave nene lengi' nizani' nenako naza nene lengi' nizada vo hetelo geni gono ma gehe-lingiduvodiniko zamotelite nene naza nolize izo minelodo' nele'mize miladine. 3 Ma minamadinako nemu' nene naza nolize izo minelodo' nele'mizi milalizave lengikumu' nene mulumo geni gehalove lo gelo ido' naza nolize ma izeloni' initekumu' nene linginesi a'minemu' longolize izilizave losa lengikumu' nene gele mu'musi' o mino a'mine luhuvo gize-lingiduvoni' gamazi nene gizuvoni' ve. 4 Ido' a'mine amuzo malehe gamazi lo luhuvo nite' gize-lingiduvoni' nene lu'ne ga'neu' nene lengikumu' geni nibilivo mino mulu'ne hukavo ve'ne novozo naba do'moze' moze' neivo nogizuvoni' nene lingine lutingu' mulumo gililizave losa nevoba asi neni' lu'ne naba goloso lengi' lengeme nouvoni' nene ningi gililizangumu' ve losa nene gizuve.
Goloso Nite' Dave Ma Nene Mo Lihime Imikeni' Nenako Idise A'mine Lihime've Nene Huli-disa Lutine Ha Imi Nizani' Nene Elebizilo Lo Paulo' Line' Gamazi5 A'mine goloso nite' do geni do soto' ive ne'mo nene nenikovo' geni ma gehe-nedamive. Asi lengi' mukita nesi nene geni lingela gehe-lengedave. Ido' geni lingela gehe-lengedave noluvoni' nene do geni ogo lolosa gelamuve. 6 Ne neiha a'mine goloso nite' dosa lihime dave nene evene' mukilite lihime imi lihime've apasi-dani' nene modave. 7 A'mine ve nene gopo gala gelo geni naba geho mineline' ne'mo do ongo-dalize. A'mine lihime've gohi di minami huli-disa eze lulou' lamine' geleline' inite' i-di ele'mize lamine' ilo. 8 Ee, geni ne'mo nene do ongo-dalize. Lengita mulumo gani noluze. Eikumu' goloso gilami lutine ha imi nizani' nene ningo gelelize. Elebizilo. 9 Ido' a'mine luhuvo nite' gize-lingiduvoni' nene naza ne'mine mana'mine initekumu' luvoni' mamu' nene lingine gili daakovo' i nizahe lo a'minemu' monovotine do ningelove losa nene gizuve. 10 Lingine evene' mali'mi lihime've huli-dani' noline' nene nazasi hulo-delodo' o nouve. Ee, a'mine ve nene neni' lihime molo-nede noline' nene a'mine lihime nene mo hulo-dekuvoni' ma neive. Ido' lihime've huluvoni' nene Kilisito' velelo' lengikumu' ve losa huluve. 11 Nene nanitekumu' ve. Satani aza lele'mize gopo olosa gelaa' neine' nene mo gele nounako nemu' nene gote izo livile' ogalive losa a'mine ve'mi lihime've nene hulo-duvoni' ve.
Paulo' Toloasi Ebeku' Vo Gono Lamine' Nodangu' Nene Tito' Minamingumu' Lihitehe' Gala Gelo Hulo Makedonia Misubola Vavo O'moso'mo Hize Ele' O-dingumu' Line' Gamazi12 Naza Kilisito' gamazi lamine' nene lo-ngemelesa Toloasi ebeta vo noheteluvo Guvelesi ve'mi gono do-delodo' aka nene ma soto' o-nidine'za 13 neze zuho Tito' nene a'mida minamivo ma votene' o-damo ezemu' nene ga'ne muki' gelo minuvoni' nenako ne'mo nene mine guno amoloni' ogavo a'midoti' nene mo minilo lo hulo-ngedo Makedonia misubouko ezemu' vise' olosa vuvoni' ve.
14 Ne'mine uvoni'za O'moso'mo gamene gamene hize ele' o-ledaa' neingumu' nene opo'ni noluve. Aza nene Kilisito' biluva've ngivile' ogo osu' lingumu' lolize izo unuvo huhu lo minine' guvele nene numudo' namado' lo soto' olonido' nene lele'mize molavo monaa' noune. 15 Ee, Kilisito' gamazi lo-ngeme'mo monaa' nounive laza unuvo ne'mine noune. Ado' lovou' gomu' molaa' ive'mo biluva've ngivile' ogo a'minemu' olize izo vaa' neida nene unuvo huhu lo minaa' ine' sokile nene gizikevo hutile' ogavo eze zuho gilavo lanite' ogavosa ido' biluva've linge a'mingu' ngele'mizi monave nene gilisa leli' libililisa nave li gilavo a'mine unuvo nene goloso lolo' oga' neine' ne'mine nene none. O'moso'mo gelavo laza Kilisitodati' unuvo lamine' ezela dizine' ne'mine nene none. A'mine unuvo nene lukuvo nalizavetingukisi ido' vi tolovo ilizavetingukisi nene hutile' oga' neive. 16 Ido' a'mine unuvo nene vi tolovo ilizavetida ogosa hililizani' monovo'ine do soto' o-ngedosa ngebele helaa' unuvo gehepeve lolo' oga' neive. Ido' lukuvo nalizavetida ogosa minevo' minevo' ilizani' monovo'ine do soto' o-ngedosa do ve'ine gize-ngedaa' ine' unuvo lolo' oga' neive. Ne'mine oga' neinako a'mine meuko noluvoni' gonolo' nene zamote dalizado' lisihe' i nizave. 17 Evene' hamolitesi lisihe' mo amune'za laza nene evene' linge muki' go'ine izi moni polopeti lili' ilisa O'moso'mi gamazi di monaa' nadi'mine amo O'moso'mo do ote-ledavo asi've O'moso ninge neivosa nene Kilisitoda mine molo mino do voziu' vomiu' amo gono lisihe' lamine' dosa nene O'moso'mi gamazi laa' nounako a'mine gono nene leli' ne ha dalonido' o neive.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Revelation of John 17
Ebe' Naba Ma Dizo Minine' Nene Pasidia' Vene' Ne'mine minavo Angelo' Mali'mo Zohane'ni Elebizo A'mine Vene' Lihime Imi Di Goloso I-dilizangumu' Lo-imine' Gamazi Zohane' Gizine'1 Ido' neloti' nene a'mine angelo' seveni lapese seveniu' inite' goloso mili di minave mauti' mali'mo ogo gamazi lo-nemo ti' lo line' ve: Ado' numuno ebe' naba pasidia' vene' ne'mine minine' numuno ado' noso muki' minada minine' numuno nene O'moso'mo lihime emavo mulumo geni geheline' nene gelebizeloze. Ano. 2 A'mine numuno ebeto' medelo minine' vene' nene ado' misubou' misubou' guve'inesi ve nete vi ezesi monovo goloso daa' ani' vene' ne neive. A'mine vene' ne'mo nene ei' monovo've goloso ado' vaini noso ne'mine nene misubou' mini'mi monani' aleve ngimine' ne'mo nene sipaki igi minani' ve. 3 Ne'mine lo-nemo O'moso'mi Sikalahu' ne'mo zatuho' o-nidivo nouvo a'mine angelo' ma'mo nene nele'mize do ebe' hadivela vine' ve. Ne'mine ogavo a'mida ninguvoni' nene vene' ma loposo nite' gulehe' ngenge'ni goloso ma minido' nene mito' neivo ninguve. A'mine loposo nite' ne'mi oko'nolo' nene O'moso do'mo leme-daa' gulive goloso nene vai' goloso neivo godolo nene seveni'a neivo ido' komu've nene teni'a minani' ve. 4 A'mine vene' nene genegana gulehe' ngenge'nisi ido' gumi kala pepoli ve laa' nani' gulehekisi minine' ado' meni've dizo minine' genegana nene ngolo mino ido' gonolise've ato ato' meni've dizo minine' inite' ado' ngolidunu' nehe gulehe' kalehe' gehenidunu' nehe ido' ngalulu' laminedunu' nehe nevo'mine initedunu' nene gonolise ogosa minine' ve. Ido' anau' ngolidunu' lili' ani' kapu ma do miningu' nene vaini noso ne'mino ovozo monovosi pasidia' monovo've golososi nene vai' lo minine' kapu do minine' ve. 5 Ne'mino neivo golihilelo' nene luhuvo gamazi godolo aneza gamaziuti' ti' li gizikani' ve: Pasidia' vene' mukiliti ize'nibosi ido' me misubou' minani' lovozo monovo ato atoliti ize'nibosi minine' ebe' Babelonia numuno ebe' dizo minine' ma ne neive. 6 A'mine Babelonia numuno ebekuti' aleve nete O'moso'mi evenele Izesu' gamazi hizi ele' igi minave nene geli geli igi ngolize izi ngibilika' ngibilika' avo vanise'ine vai' goloso lepani' nenako naza ninguvoni' nene a'mine pasidia' vene' ne'mo vanise'ine nene vaini noso ne'mino geli geli ogo nadi'mo sipaki ine' gelo neivo ninguve.
Naza ningosa vo'ne vaavo gamazi'nesi nomivo minuve. 7 Ne'mino nouvo angelo' ne'mo ti' lo lo-nimive: Gaza gopo gaka nanimu' gelo nane. A'mine veneli'mi monovosi ido' a'mine mito' neine' loposo nite' ado' godolo sevenisi komu've tenisi minine' ne'mi monovosi nene lo ngolo' lo lo-gemelesuve. 8 A'mine noningaine' loposo nite' nene gomu' minosa idise nene minamine'za a'mine hemuvosi nomine' galeseuti' nene dizo hetelelesa neive. Ma dizo heteleline' nene mo sime' naline' akalo' mine molo voloseive. Ido' me misubou' aleve ado' minevo' minevo' ngemeni dameni dalizaveti gulive'ine minaa' neine' buku ado' me misubo soto' idaati' neine' bukuu' gulive'ine nomive ingine a'mine loposo nite' nene ningisa mo vo'ine vavo gopo ga'ine gili minilisave. Ido' vo'ine vavo gopo ga'ine gili minilizani' nene a'mine loposo nite' nene gomu' minosa idise minamo alinge' nene aloseinako nemu' nene ingine mo vo'ine vavo gopo ga'ine gili minilisave. 9 Me gamazi'mi monovo gililizangumu' nene otohato igisa gililizado' o neive. A'mine loposo niteli'mi godolo seveni nene a'mine vene' minaa' neida minani' golo seveni neemu' nene nizave. Ido' ma nene guve'inesi ve naba' naba seveni nemukisi nene nizave. 10 A'mine guve'inesi ve naba engikuti' faef nene mo mini osu' likevo hamo' nene guvelesi ve gono ha do neive. Ido' ma neve nene olihe soto' amive. Olihe soto' amiha ma aline' nene gamene li'nibemukovo' guvelesi ve gono do mineleseive. 11 Ido' a'mine loposo nite' ado' gomu' minosa idise minamive nene a'mine guve'inesi ve sevenilo' imine' molo naba eiti (8) ne'minosa nene neive. Ne neiha aza neve nene a'mine guve'inesi ve seveni engikuti' hamo' neve nene ma mino mo sime' naline' akalo' mine molo neive. 12 Ido' a'mine loposo niteli'mi komu've teni ningaine' nene ingine guve'inesi ve naba' naba tenimu' nene nizave. Ingine olihe guve'inesi ve mini eveneto' gizebo iga' gono api' igi damani'za alinge' a'mine loposo nite' nesi maka' a'mine gono dalizangumu' nene gamene li'nibemukovo' amuzo di mini gono dalisave. 13 Ne'mine igi mini a'mine guve'inesi ve teni ingine hamo' initekovo' ilisa giliisa engi' eveneto' gizebo iga' amuzo'ine nene a'mine loposo initekovo' nene lehizi-dilisave. 14 Ne'mine igisa sipisipi angale nene lovo i imavo lovo hizilisani'za aza nene mo guve'inesi veti guve'inesi ve mino ido' ve naba' nabaliti ve naba'ine neine' nenako aza nene mo ngivile' oloseive. Ido' a'mine lovo hizilizangu' nene eze evenele ve lo O'moso'mo vise lo do kegese-ngidive ado' ezelo' gi'mize lamine' i minave nene ezesi maka' oti minilisave.
15 Ido' ma nene ti' lo lo-nimive: A'mine pasidia' vene' minida noso muki' ningaine' nene evene' ato ato' muki' ado' evene' vai' goloso oko'ine ato atokisi no'ine ato atokisi minado' nene mini milisa nizave. 16 Ido' a'mine loposo niteli'mi komu've teni ningaine' nesi ido' a'mine loposo nite' nesi nene a'mine Babelonia numuno ebeto' medelo minine' pasidia' vene' nene ningi gosele' gehepeve i-dii inite' mata've nene tava li di huli-dii haza bakakovo' huli-mikii a'mingu' minani' aleve muki' nene mo ngibili osu' liisa olo' nedunu' vite' i-dilisave. 17 Ido' ne'mine i-dilizani' nene O'moso'mo mo ne'mine i-dilisave lo gala gele neine' inite' ilizangumu' nene mo lu'ine do ote-ngede neine' nenako ne'mo nene mo ne'mine i-dilisave. A'mine engi' muki' nene hamo' initekovo' ilisa gili minilisaanako ingine guve'inesi ve mini eveneto' gizebo iga' amuzo'ine nene a'mine loposo nite' nene lehizi-dilizangumu' nene lu'ine do ote-ngede neive. Ido' ne'mine o-ngede neinako ei' O'moso'mo line' gamazi nene olihe gihile ize'mo novilingu' nene a'mine loposo nite' nene gelekele' i-di hizi ele' i-di nizavo a'mine O'moso'mo line' gamazi nene ogo gihile ize osu' loloseive. 18 Ido' a'mine vene' ningaine' ma nene numuno ebe' naba misubou' misubou' guve'inesi ve naba' naba gizebo o-ngedo minaa' neine' numuno ebeto' medelo neine' vene' nene ningane.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Acts 12
Helode' Lavo Zakobo'ni Nene Bili Hili Petolo'ni Nalava Imani' Gamazi1 A'mine gameneu' guvelesi ve naba ma minine' gulive Helode' aza Izesu' zuho linge ma ne lovo zatuho' o ngemo 2 ei' lavo Zohane' uvoloho Zakobo'ni luvono gitani'. 3 Ne'mine ikevo Zuda ve mulu'ningu' lamine' gilani' nene ningo gohi lavo O'moso'mo Zuda veti avo'ningine ise'ine izingumu' gili mini lulu izamine' beleti naa' ani' holiseku' nene Petolo'ni nala' numungu' huli-dani'. 4 A'mine holise' osu' lavo Zuda veti a'ningu' molokuvo goni' i-di bililizave lo gelo analo' do nala' numungu' ele'mize molo pilisi ve sita've sita'velite gizebo i-dika' i-dika' ilizave lo pilisi ve sigisitini (16) ngele'mize molani'. 5 Ne'mine ogavo Petolo' nene nala' numungu' neivo gizebo i-di nizavo Izesu' evenele zuho ezemu' O'mosola amuzo mili li minani'.
Angeloli'mo Petolo'ni Nala' Numunguti' Kuluhize-dine' Gamazi6 Helode' aza Petolo'ni do eveneliti a'ningu' ngemelesa ine' gamene alitavo a'mine holuka' nene Petolo' ana helala nene di pilisi ve mali'mi anasi di hamo' igi senitunu' izi-ngidi ido' ana helala nene a'mine'mine igi pilisi ve mali'mi anasi di hamo' igi izi-ngidani'. Ne'mine iki ingi nizavo pilisi ve linge ma nala' numuno'mi gatedo' gizebo igi minani'. 7 Ti' igi nizavo Guvelesi ve'mi angelo' mali'mo lite' mate' lo soto' neivo numuno lulou' labana' iline'. Ne'mine ogavo angelo' aza Petolo'ni gapilelo' izo u'muko' o-do ti' lo line': Geto otezo. Lavo Petolo' analoti' seni ne apase'mozavo 8 angeloli'mo ti' lo lo-imine': Letika do izezo. Ido' gizengalo' nite' do izezo. Lavo ne'mine ogavo ti' lo line': Okongalo' inite' ha'na ma do izo ne'meto ano. 9 Lavo do izo angelo' ogo molo ine' nene ningo gele lamine' amo haza vamu' noninguhe lo gelo e'meto vine'. 10 Vi pilisi ve gizebo igi nizavo ngivile' iki pilisi ve gohi ma a'mine'mine igi gizebo igi nizavo a'minesi ngivile' igi gateni naba ainidunu' lili' ani' a'mingu' ebe' nabala limi vaa' ani' gatedokisi hetelikesivo a'mine akahe ne'mo asi've engikumu' si'zeko vavo limi aka hamo' huliki neloti' lite' lo angelo' nene Petolo'ni hulo-do vo haha ine'. 11 Ido' vo haha ogavo Petolo' galau' ngolo' lavo ti' lo giline': Naza Guvelesi ve'mo angelo've imiselo Helode' anauti' apase-nedo Zuda vete i-nidilisa gilanguti' kuluhize-nidine' nene gihile izavo idise gelekuve. 12 Ti' lo ningo gelo Zohane' ado' gulive naba Maleko' ve lo minine' ne'mi izeleho Malia' numu'veu' vo heteline'. A'mingu' evene' muki' di gese' igi mini O'mosola li minani'. 13 Li minangu' vo hetelo aza gatedo' vo okoho' izavo gelekele' alu ma minine' gulive Loda' nene akahe si'ze-delesa ogo 14 Petolo' nolo gelo mulunou' lamine' gelo akahe si'zamo velepe' izo loti' izo vo evene' ti' lo lo-ngimine': Petolo' nene gatedo' omo neive. 15 Ne'mine lo lo-ngemavo ingine ti' li lani': Dudu gamazi nolabe. Likevoo o've. Lamine' noluve lo amuzo molo lavo angelo've noloseive li lani'. 16 Ne'mine nilavo Petolo' gatedo' okoho' ha izo neivo akahe si'zi eze ningi vo'ine vavo upuho' goloso ani'. 17 Ne'mine ikevo anatunu' avazaha ogo gamazi o've lo-ngedo Guvelesi ve'mo nala' numunguti' kuluhize-dine' monovo lo-ngemo mene gamazi nene Zakobokisi leze zuho linge masi li-ngimilo lo velepe' izo ebe' mala vine'.
18 Vavo go' lavo pilisi ve Petolo'ni nadi' i-dave li gopo ga'ine gili angise'ine no'ningu' gamazi muki' li volelo' melo' ani' ve. 19 Ne'mine ikevo Helode' vise' ilizave lavo vise' igi igi di soto' amavo Petolo'ni gizebo ani' pilisi ve longo' minge' o-ngedo ngibili huli huli' ilizave lo lo huko-ngidine'. Lo huko-ngedo Zudaia misubo hulo lemo Kaesalea ebeku' vo minine'.
Helode' Hiline' Gamazi20 A'mine gamene neu' Tilo alevemukisi ido' Sidoni alevemukisi Helode' izebolo' goloso molavo lovo gize ngimine'. Lovo gize ngemavo a'mine misubo ne'mi me'ninge nete gamazi'ine di hamo' igi ingine zuho noso' inite'ine guvelesi ve'mi misuboloti' meni hizi ni minani' nenako nemu' nene vi gomu' lele'mize lamine' ilingumu' ve li Helode' oko'nolo' niteto' gizebo o-daa' ive ma gulive Bilasito'ni gala di Helode' neida dizi igi zogo imi mulunou' do hongu liline' gamazi li-imani' ve.
21 Ne'mine ikevo Helode' aza gamene molani' gamene alitavo ei' guvelesi ve'mo ngolaa' ine' inite' nene do ngolo mino guvelesi ve'mo minaa' ine' mo'mosi'velo' mino eze zuho gamazi lo-ngimine'. 22 Nolo-ngimivo evene' ingine eveneli'mo lamive. O'mosoli'mo line' ma ve li gamazi naba lani'. 23 Ne'mine likevo aza nene neni' nopo'ni lami O'mosovo' opo'ni lilo lamivo O'moso'mi angeloli'mo belavo oko'no ginine hizavo hiline' ve.
24 Ido' O'moso'mi gamazi ne'mo hutile' ogo hilulu' pilulu' izo vine'. 25 Zelusalemi ebeta gono ngimine' nene di osu' li Banabasiki Sauloki Adiokia ebeta tine' mili vilisa niigi Zohane' ado' gulive naba Maleko' ve lo mininekisi nene ele'mizi vasine' ve.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


2 Corinthians 13
Lengita Ogo Gonitine Gelo Isetine Izamo Lihime Dave Nene Lihime Lengemelone' Nenaze. Monovotine Di Lisihe' Ilizave Lo Lo-ngedosa Geke' Lo-ngedo Paulo' Gamazi've Gize Osu' Line' Gamazi1 Lengita alosa nouvoni' meve nene gamene sitohamo ivosa alosuuve. Ido' ogo gonitine geleloni' nene mono' godolou' ti' li gizi nizado' nene do molosa gele-lengedelesuve: Gamazi gono nidavo lihime dave'mi monovo li soto' ilizave nene sitape sitohamope ne'minete mini hamo' gamazivo' likevosavo' nene lamineto' likeve li gili ele'vole' ilisave. 2 Nemu' nene gomu' lengikisi gamene sita' vo minuvoni' gamenela nene lihime gomu' dani' alevesi ido' evene' linge mukikisi lo-lingimuvoni' gamazi nene idise lengikisi minamuvongu' nene gohi ti' lo hungo' molo nolo-lingimuve: Gohi aloni' nene isetine mo keke' izamolosuve. 3 Ne'mine oloni' nene Kilisito' nene nenita mine molo neivosa gamazi noluve noluvoni' nene mo lamineto' noluvoni' monovo lengelebizelongumu' nene lingine nilani' nenako nemu' naza ne'mi monovo do soto' ogo lengelebizeloni' nene isetine izamolosuve. Ee, Kilisito' lengito' gono daa' neine' nene gilizevo ogo daa' neivoba asi lengi' vovotingu' nene amuzo molo gono do minaa' neine' ma neive. 4 Lamineto' aza nene gilizevo ne'mine lolo' ogo neido' nene lohoto' zalo' bilani'za O'moso'mi amuzo eita gono do minine' ne'mo nene gohi vele gizo minevo' dovo' ogo neive. Ee, laza nene eikisi a'mine'mine ogo gilizevo ogo none'za O'moso'mi amuzo lelita gono ha do neine' ne'mo nene ezesi vete gizo minevo' dovo' ogo mino lengikumu' ve losa nene gono dalosune.
5 Lamineto' lingine nene mo mono' lulou' nene nizahe nizamahe ne'mi monovo di soto' ilisa langisetine monovotine nene emengu' mili ize' mili di ningilo. Lengi' lutingu' lutingu' Kilisito' mine molo neingumu' nene langisetine nene gili guni amahe. Ee, lingine nene O'moso'mo ninge mate-lengedelido' minamavo ma nene mo lamineto' Kilisito' nene lengi' lutingu' mine molo neive. 6 Ido' ne'mine o neinako lingine leli' ningavoo O'moso'mo ninge mate-ledamivo ha gono dalonido' minelesune losa nogiluve. 7 Laza lengikumu' nene monovo goloso hamokisi nene ma damilizahoo lo O'mosola laa' noune. Ido' ne'mine lo O'mosola laa' noune' nene lingine monovo goloso damii minikevo O'moso'mo leli' nene ningaavo gono dalonido' lisihe' o none' nene soto' ogo minelingumu' ve losa nene ma losa'mune. Asi leli' nene O'moso'mo ninge mate-ledavoo gono dalonido' lisihe' amune' gele noline' nevosi nene alamo lingine monovo lisihe' laminekovo' igi mili minilizangumu' ve losa nene laa' noune. 8 Ido' ne'mine noluvoni' nene laza inite' ma oloningu' nene gamazi gihile belo do'mo leme-deline' inite' nene mo keke' ngelo ma amolosune. Asi gamazi gihile hize ele' iline' initekovo' nene olosuunako nemu' nene noluve. 9 Ee, lingine monoku' amuzo mili minaa' ani' ne'mo nene laza amuzote do soto' olone' akate nomivosa gilizevo ogo minaa' olone' gamene muki' nene lolize izo minaa' noune. Ido' ma neemukisi nene O'mosola laa' noune: Ado' lengi' nene mudise di lisihe' igi minilizave losa nene laa' noune. 10 Ido' naza lengita olihe amo mino ne'mine gamazi mene nogize-lingiduvoni' nene lengita alongu' nene Guvelesi ve'mo neme neine' amuzo nene do soto' ogo lingine dovo gizevo' ogo lengelemalove lo gele minosa nene nogize-lingiduve. A'mine amuzo nimine' nene monoku' do'mo leme-lengedelongumu' ve losa nevoba asi do'mo dize-lengedelongumu' ve losa nene nimine' ve.
11 Neze zuhokizo, gamazi gize osu' lolosa lumola mene ti' lo nolo-lingiduve: Longolize izisa minilo. Ido' monoku' nene di lisihe' i'mi dizi minilo. Naza gamazi luvoni' mene gili diisa minilo. Ido' lutine gatine've nene hamoli'minevo' minivosavo' nene minilo. Ido' lengiku' nene hongu li laminiivo' minilo. Ne'mine ikevo lulo lemo do hongu lo-ledaa' neine' O'moso ne'mo nene lengikisi mine molo minelive. 12 Lingine nene O'moso'mi evenelelite ilizado' o minine' monovolo' nene igi ge nabuti' ize ne gabuti' ize li minaa' ilo. Ido' O'moso'mi evenele muki' nete nene longopo'ni nilave.
13 Guvelesi ve Izesu' Kilisito' nasahili've nene lengikisi mine molo neivo O'moso'mi lulo nesi lengita neivo ido' O'moso'mi Sikalahuli'mo nene lengikisi bizo minaavo minilizahoo lo noluve.
Modave.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


1 Corinthians 2
Paulo' Aza Kilisito'ni Lohoto' Zalo' Bilani' Monovo Lo-ngimine'1 Neze zuhokizo, naza lengita ogo O'moso'mi gamazi suno' minine' lo-lingimuvoni' nene a'mine O'moso'mo okodine di dizamilo line' gamazilo' e'meto evene' dizi minavete laa' adi'mino lamo gamazi monovo gilaa' avetevo' gililizado' nene lo-lengemamuvoni' ve. 2 Ido' ne'mine uvoni' nene nanitekumu' ve. Naza lengita uvoni' nene gamazi atokumu' mo ga'ne gelamolove lo asi Izesu' Kilisito'nimukisi ido' lohoto' zalo' hiline' monovomukisivo' nene lo-lengemelove losa uvoni' ma neive. 3 Ido' naza lengikisi minuvoni' gameneu' nene amuzo'nesi nomine' mino nehelele goloso izivo luvoluvo izosa minuvoni' ve. 4 Ido' mono' gamazi lo-lengemelesa uvoni' nene lingine gili ele'vole' ili ma O'moso'mi amuzo nene a'mine gamazi luvongu' neive li gili ele'vole' ilizanako otohato gamazi laa' avete laa' adi'mino noluvo lingine mene otohato gamazi nolize. A'mido' gele ele'vole' uke'zo li likelizave lo neni' gamazi lo-lengemaa' uvoni' nene lutine gatingu' gamazi ma do gosoho' o-lengedelone li gili mini otohato gamazi laa' avete laa' nani' ne'mino lutingu' hizo mono' lo-lengemamuve. Mono' gamazi lo-lingimuvoni' nene O'moso'mi Sikalahuli'mo hize ele' o-nidivosa ne'mi amuzo nene do soto' ogo lengelebizuvoni' ve.
O'moso'mi Gamazi Suno' Minine' Nene Sikalahu'veli'mo Lo Soto' Oga' Neive Lo Paulo' Lo-ngimine'6 Lamine' laza evene' ma monoku' amuzo mili lodive igi nizavo mono' lo-ngemelone' gameneu' nene otohato gamazisi ha lo-ngemeloba me misubou' alevesi guve'inesi vesi engi' amuzo'ine nene mo osu' lolosa neine' nenako nemu' ingine otohato gamazi laa' ani' ne'mino lamo atoli'mine lolosune. 7 O'mosolati' otohato gamazi suno' minine' nene lolosune. A'mine gamazi nene O'moso'mo leli' atoli'mine ogo do lamine' o-ledelesa olihe okulumo' misubo do soto' amo minidati' salani molo-ledavo hito minine' ve. 8 Ido' me misubou' aleve gizebo i-ngidaa' ave guve'inesi ve hamolitesi a'mine suno' gamazi nene ma gilamani' ve. Ido' ma gili minadiniko Guvelesi ve atoli'mine ogo dizo minive nene lohoto' zalo' nene ma bili hilamadine. 9 Ee, gomu' a'mine otohato gamazi nene suno' minine'za idise leli' nene mo gelekune. O'moso'mi Sikalahu' ne'mo inite' muki' nene do soto' oga' neive. Ido' O'moso'mi monovo danava hito neine' nesi nene do soto' ogo ningaa' neine' nenako O'moso'mo a'mine Sikalahu've nene imiselavo a'mine ne'mo nene O'moso lute emaa' une' aleve leli' do va'va' o-lidine' inite' lamine' nene idise lelebizave. A'mine inite' lamine' do va'va' o-lidingumu' nene mono' godolou' ti' li gizi nizani' ma neive:
Evene' hamolitesi ve'inedunu' ningamani' initekisi
ido' li soto' amavo a'minemu' ma gilamani' initekisi
ido' ga'ine gili hehe laa' angu' ogo soto' amivo
olihe gilamani' initekisi nene O'moso'mo leli' lute emaa' une' aleve nene do va'va' o-lidine' ma neive.
Ne'mine li gizi nizani' ma neine'za idise nene Sikalahuli'mo a'mine gamazi nene lelebizavosa lo soto' oga' noune. 11 Ne'mine oga' noune'za evene' lelikuti' ve mali'mo ve mali'mi monovolo nene mo ningo gelamoloseive. Evene' ei' Sikalahu've ne'movo' nene evene' ne'mi lulou' mino monovolo've nene ningo gele mineleseive. A'mine'mine ogo ve mali'mosi O'moso'mi monovo danava nene ningamive. Asi've O'moso'mi Sikalahu' ne'movo' nene O'moso'mi monovo danava've nene ningaa' neive. 12 Ido' Kilisito' evenele leze Sikalahute nene me misubou' soto' ine' nomive. Laza O'moso'mo inite' ato ato' nolehize-lidine' nene a'minemu' ningo geleloningumu' ve losa O'mosolati' do ogo do ti' une' ne neive. 13 Ido' aposolo laza a'minemu' lo soto' ogo nolune' nene evene' angise'inemu' laza nene gate gele otohato oga' nounive nene none laa' navete li-limaa' nani' gamazilo' nene e'metamune. Sikalahuli'mo lo-limidokovo' nene e'metosa apize lengemaa' noune. Ido' O'moso'mi Sikalahu' engita minine' evene' vai' nene Sikalahuli'mo lido' e'meto gamazi nene lo ngolo' lo lo-ngemaa' noune. 14 Ido' O'moso'mi Sikalahuli'mo lelebizaa' neine' gamazi'mi monovo nene a'mine Sikalahu' ne'mo lute gate've do lapa nomine' o-ledavo ize' molo gelelonido' oga' neine' nenako evene' ma O'moso'mi Sikalahu' nomivo haza minaa' nave nete a'mine gamazi'mi monovo nene gililizado' minamivo nemu' nene negi gamazi ve li gili disa'mave. 15 O'moso'mi Sikalahu' lelita minine' aleve nene laza inite' mukikumu' nene leli' lute gatedunu' nene ha ize' molo gelelesune. Ne'mine olosune'za leli' lute gate nene evene' malite ngeli ize' mili lamilisave. 16 Ee, mono' godolo ne'mo a'minemu' ti' lo lo neine' ma neive:
Guvelesi ve gilidi'mino evene' zaho gele nolive.
Keke' hamolitesi mo gilamave.
Gilamanako aza ma gelamine' initekumu' nene
evene' zaho apize emelive.
Ti' lo lo neine'za O'moso'mi Sikalahu' ne'mo nene mo lelebizavo Kilisito' lulo galau' gilidi'mino nene leli' mo gele none. Ido' gele none' nemu' nene leli' lute gate nene evene' malite ngeli ize' mili lamilisave.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


1 Corinthians 4
Paulo' Aposololite Gono Dani' Ne'mi Monovomu' Line'1 Lingine lelikumu' nene Kilisito' gonolo' ve mini O'moso'mi gamazi suno' minido' gizebo igi li-ngimi ngimi' iga' ave ma nene nizave lisa gili minilo. 2 Ido' gonolo' ve ngele'mize milavemu' nene ngele'mize milavete ti' li gilaa' nave: Gote izami lunidokovo' e'meti gono di minilizani' o neive. Ne'mine li gilaa' nani' nenako nemu' nene Guvelesi ve'mo eze gonolo' gizebo ve lele'mize molani' nenako lelikumu' nene ne'mine lo gele noloseive. 3 Ne'mine lo gelo neni' gono've daa' nouvoni' monovo nene lamine' nehe goloso nehe lo ninge'mo vo mineline' o neive. Ne'mine iline' nenako lengitatipe evenetatipe goni'ne ma soto' ogavo monovo'nemu' ize' mili goni' ma i-nidilizani' nene inite' naba neive lo gelamolosuve. 4 Naza nene O'moso'mi gono daa' nouvongu' nene do goloso oga' uvoni' monovo'ne nene ma nomive lo gele nouvoni'za ne'mine lo ga'ne giluvonguti' nene nenikumu' O'moso'mo giluvongu' gele noline' nene laza ngelo soto' ivo ningamolosunako nemu' nene gamazi'ne nomine' nouve lo lamolosuve. Ido' nenikisi nehe evene' gohi masi nehe neze monovo'nemu' ize' molo loso' nene vo damoloseive. Guvelesi ve ei' hamo' ne'mo nene neze monovo'nemu' ize' molo lilive ne neive. 5 Nemu' nene Guvelesi ve aline' gamene olihe amido' lingine nene lite' li evene' monovotemu' ize' mili gamazi laa' nani' nene huli Guvelesi ve alingumu' nene gizebo ilo. Aza nene ogo inite' li'nimusou' minani' nene do soto' molo evene' vai' luteu' nene nadive lo gelaa' ube ne'mine lemeni damenite nene do soto' ogavo ningelesune. Ne'mine ogo luteu' nene nadive lo gelo ido' nani lemeni dameni molo monaa' ube a'mido' a'mido' O'moso'mo do naba o-ledo lopo'ni lilido' noline' nene lopo'ni loloseive.
6 Neze zuhokizo, gamazi muki' mene mono' gono daa' usive nenitasi Apolodasi lo molo noluvoni' nene a'minguti' mono' godolou' gizi nizani' neine' gamazi avuto' amaa' monovomu' nene vise' igi gili dalizangisi evene' linge ma di naba i-ngidi linge ma divi ledivi' i-ngidi lingine mono' gono daa' aveuti' dizo minive nene e'metaa' noune li okodine di dizisa gavele ve gehesami minilizave losa monoku' hize ele' o-lengedelesa noluve. 7 Evene' muki' lengikumu' gilavo dize nonive ne none li gilaa' nahe. O'ove. Lingine nene dizi nizave ne minamave. Lengita O'moso'mo lengemamine' inite' nene nanite' neve. Ma nomive. O'moso'mo inite' mata' nene lengeme osu' lo neine' nenako lingine gilavo O'moso'mo inite' mata' lengemamine' gelavo leli' do soto' okune li okodine nanimu' di hozi laa' nave. 8 Lingine gilani' lutingu' lutine'mi noso' nite' nene vai' lave lisa gili nizahe. E'e, mo vai' lamive. Ido' lingine gilani' monoli'mi heneni nene lengita mo vai' lavo none lisa gili nizahe. E'e, monoli'mi heneni nene lengita vai' lavo ma minamave. Ido' laza nene lengikisi minamunivo monoku' guvetinesi ve mo lili' ikeni' neive. E'e, guvetinesi ve ma lili' amaha ma lili' adiniko lengikisi lelikisi nene maka' guvetesi ve naba minunidine. Ne mo ede vidine' ha lili' ilizanakoo. 9 Loma ve mono' gilamavete sou' di soto' ado' evene' mukiliti ve'nido' inite' ato ato' muki' di soto' igisa alinge' nene evene' niningavo ngibili hililizave li evene' goloso ma di soto' iga' ani' nee ma'mino naza leli' aposolomu' nene giluvoni' O'moso'mo lelikumu' a'mine ngibili hililizave ne'mine minikevo angelolesi evenekisi mukito' nene ningi minilisave lo leli' do alinge' molo-ledo do soto' o-lidine' gelavo haza inite' lolo' okune losa gele nouve. 10 Laza nene Kilisito'ni e'metuningumu' ve losa negi ve ne'mino none'za lengi' nene Kilisitoda imi hili lengikumu' nene laza monoku' otohato ve none li gilaa' nave. Ido' laza nene amuzo molamune'za lingine lengikumu' nene amuzo malehe none laa' nave. Lingine nene evenelite lengikumu' gilavo dizaa' neive li laa' naha leli' nene evenelite divi ledivika li-lidaa' nave. 11 Ido' gamene gala'mudati' mine do dizo idise gamenelo' ivo aposolo laza Kilisito' gonolo' nomonuningu' nene hepe' nosomu' luvode ga'naba gizivo mino ido' naa' initekumu' ga'na helo mino ido' okodelo' inite' nomivo vise' ogo minaa' noune. Ido' a'ine gavoso libili goboni mili-lidavo molo gelo mineso' numuno ebekisi nomivo mono none. 12 Ido' laza nene okode losuvo'mi inite' nene dalone lo gono la'lisete amuzo molo leli' adedunu' daa' noune. Ido' evenelite goboni mili-lidani' gameneu' nene a'minemu' goloso gelamo hongu lo minaa' noune. 13 Ido' gamazi goloso palasa li-lidikevo ma laza nene do hongu gamazi lo-ngemaa' noune. Ee, gamene gala'mudati' mine do dizo idisesi nene evene' me misubou' alevete lelikumu' gilani' leze nene sihononi gehepeve nizave li vasa izi-ngidaa' ave ma'minosa nene none.
14 Ido' naza luhuvo inite' mene longovozo hililizave losa gize lengemamuve. Asi lingine nene neni' izipaha'ne nizani' gelavo lu'ne lengeme nouvoni' nenako nemu' gatine dosa luhuvo inite' mene nogize lingimuve. 15 Lingine Kilisito' monoku' lengi' gizebo vetine nene vai' li nilisaha neni' nene gana' Kilisito'nimu' gamazi lamine' nene lo-lengemekuvo neloti' gili ele'vole' ikevosa neni' hamo' nene metibine lolo' okuve. Nemu' nene metinge vai' ma nizamave. 16 Nemu' nene neni' monovolo' e'meti alizave losa gatine do noluze. Gililo. 17 Lingine ne'mine ilizave lo Timoteo'ni imiselekuvo lengita novive. Aza nene lu'ne eme nouve Guvelesi ve'mi mono' akalo' ele'mize molokuvo gipe'ne lolo' ogo mino lulo lisihe' o neivo gono lamine' daa' ive ve. Aza nene lengita ogo hetelo Kilisito'ni e'meto ogo molo minaa' nouvoni' monovo nene dalizave lo Izesu' Kilisito' evenele zuho mulise mini'mi monada muki' apize ngemaa' nouvoni' ma nene lo gatine oloseive. 18 Ido' lengikuti' linge malite neni' nene nonida amoloseinako ngelo ogo lelemelihe li hokolize' igi gopo minaa' nani'za 19 Guvelesi ve'mo nenikumu' lengita alive lo gele noline' nene ei' lulolo' e'meto naza mine ha'na amo lite' lo alosuve. Ido' evene' ma ingine O'moso'mi gizebou' vo hulunive ne none likevosa haza gamazi lilizadotikovo' nene a'mine'mi gihile nene ningamo O'moso'mi amuzo nesi engita soto' neivosasi nene ningaa' nounako naza nene ogo a'mine hokolize' iga' ani' aleve nene oko'ine di hozi li gamazi gopo laa' niilisanako a'minemu' nene gelamo gele hulo O'moso'mi amuzo nene engita neihe nomihe nemukovo' nene ningelove. 21 Ido' lingine nadive li nigilave. Nenikumu' nene lebelaa' gavososi do ano li gili nizahe. E'e, ti' lii ma gilamilisanako nemu' nene lu'ne laminekisi hongu lo mino nasahili' o-lengedelesa alosuvonako nemu' monovotine nene di lamine' igi minilo.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


1 Timothy 1
Paulo' Luhuvo Nite' Apizo Gizaa' Gamazi Gizosa Timoteo'ni No'noho' Gamazi Gize-dine'1 Do lu' izaa' ive O'mososi ido' lele'mize lamine' ilive ne neive lo gele medele minaa' unive Izesu' Kilisitokisi engi' nene Izesu' Kilisito' aposolo lolo' iline li lasido' lolo' uve neni' Paulo' luhuvo nite' meve nene 2 gaza monoku' neni' gipe'ne gihile lolo' ogo minanive gei' Timoteo'ni nene nogize-giduve. Ne'mine ogosa meteho O'mosolati' ido' Guvetesi ve Izesu' Kilisitodati' nasahilikisi ido' mulumote ningaa' monovosi ido' hongu lo lamino minaa' monovo nesi nene lehizi-gidikesivo geito' minivoo losa noluve.
Evene' Soza Saza Gamazi Apizi nGimaa' Nani' Nene Alamilizangumu' Lo-ngedelive Lo Paulo' Timoteo'ni Lo-imine' Gamazi3 Naza gomu' Makedonia misubouko volosa noogo ti' lo lo-gimuvoni' malo' nene e'meto ozo: Ado' Eheso numuno ebeku' hazavo' mino evene' malite mono' atoli'mine ma apizi evene' li-ngimaa' nani' nene o've lo-ngedosa 4 avo'ningine di naba i-ngidi gulive'ine lika' lika' igi laa' nani' gamazi ado' ngeli li pili osu' lamilizado' o minine' gamazi nehe ido' gihile've nomine' gamazi ga'ninguti' gili lani' gamazi nehe ne'mine gamazimu' nene ga'ine gilivi' gilivi' amilizaze. Lo-ngedezo. A'mine gilivi' gilivi' igi minaa' naani' gamazi'mi monovomu' vise' igi gohi li volelo' melo' ika' ika' avo ne'mo nene madu'ine do lihitehe' o-ngedosa a'mine gamazi ne'mo O'moso'mo lulou' gele neine' akalo' nene ma ngele'mize molosa'mive. Asi O'mosolo' gele medele minaa' ne'movo' nene a'mine akalo' lele'mize molaa' neive. 5 Ido' gaza ne'mine lo-ngedeline noluvoni' nene ingine a'mido' e'metisa lu'ningu' goloso monovosi nomivo mini ga'ningu' engi' monovo'inemu' ize' mili gilikevo laminekovo' minaa' ive mini apa nite' ami O'mosomu' gili ele'vole' gehepeve igi minilizadi'movo' lu'ine ngemaa' monovo nene engita soto' ogo minelive losa luvoni' ve. 6 Ne'mine ilizangumu' nene noluvoni'za evene' linge ma nene mo a'mine aka lamine' nene huli zovo' izisa gihile've nomine' gamazivo' li volelo' melo' iga' nave. 7 Ingine nene O'moso'mi lou' gamazi apizi ngimaa' ave lili' ilisa gilani'za ingine a'minemu' laa' naani' gamazi'mi monovo nesi ido' a'mine livi' kiselivi' igi lani' initeliti monovo nesi nene mo ma gili hehe lisa'mave.
8 O'moso'mi lou' gamazi nene laza ladeni amo gono'velo' gehepeve do molo olone' nene mo inite' lamine' gehepeve mineleseive. 9 Ee, a'mine lou' gamazi neve nene evene' lisihe' i minavemu' nomive. Asi evene' ma lou' gamazilo' e'metamaa' ave gizengizelo' ve nizahe ido' O'mosomu' ngehelele izamaa' ive lihimelo' ve nizahe nemukisi ido' monovo lisihe' lamineto' e'metami mono'ine nomine' minave nizahe ido' me'ningine ize'ningine ngibili hilaa' ido' evene' ngibili hulaa' ave nizahe nemukisi ido' 10 vene' vemoho' gipe alu gopo ingi'mi monaa' ave nizahe vene' vemoho' ingaa' ani' avazahalo' e'meti ingami vene' angise'ine ingaa' avo vemoho' angise'ine ingavo iga' ave nizahe nemukisi ido' evene' gumine di halekiki moni daa' ave nizahe ido' sozalo' ve nizahe ido' soza gamazimu' lamine' nolune li a'ine dizaa' ave nizahe nemukisi ido' monovo gohi evene' ngele'mize lamine' iline' monoto' vo damaa' ine' malo' e'metaa' ave nizahe ne'mine alevemu' nene lou' gamazi ne neive lo gele minosa O'moso'mi lou' gamazi nene gono'velo' gehepeve do molo olone' nene a'mine lou' nene inite' lamine' gehepeve mineleseive. 11 A'mine ne'mine noluvoni' gamazi mene lamineku' minive O'mosolati' guvelesi gamazi lamineto' nene vo milise' o neive. A'mine nene O'moso'mo lo soto soto' ogo lo-ngemeline lo lehize-nede neine' gamazi lamine' mamu' nene noluve.
Izesu' Kilisito' Aza Paulo' Ve Goloso Mininguti' Ele'mize Lamine' Ogo Ei' Gonolo' Ve Lolo' O-dingumu' Opo'ni Line' Gamazi12 A'mine gono dalongumu' amuzo nimive Guvetesi ve Izesu' Kilisito'nimu' nene isaa' neve lo opo'ni noluve. Ee, naza gomu' eze nene dovo ledevo' ogo mino evenele goboni molo-ngedo do goloso o-ngedaa' uvoni'za naza eze monovo gele guno amuvodi'mo ezemu' gele ele'vole' amo ne'mine oga' uvonako nemu' nene ise'ne izosa nenikumu' a'mine gono've nene ha dalido' o neive lo gele medele mino a'mine gonolo' nene nele'mize molaave. 14 Ne'mine o-nedoo Guvetesi ve aza vauve goloso elo nasahili' o-nedosa naza ei' Izesu' Kilisito'nimu' gele ele'vole' o mino lu'ne emelodo' nele'mize molangumu' nene opo'ni lo isaa' neve noluve. 15 Ee, Izesu' Kilisito' aza lihimelo' ve do ngu' izelove lo me misubou' limive gamazi nene mo gihile lamine' neive. Evene' muki' a'minemu' gele mu'musi' o minelonido' nene lisihe' o neive. Ido' lihimelo' ve engikuti' neni' neve nene lihimelo' ve naba minuve ne nouve. 16 Nouvoni'za Izesu' Kilisito' ise'ne izine' nene aza mo mulumote gelo geto lihime lemamo isete ize'mo ogo minaa' neine' monovo've nene nenito' gana' do soto' ogo ngelebizavo alinge' ezemu' gili ele'vole' igisa minevo' minevo' ngemeni dameni dalizave ningilizangumu' nene a'mine monovo've'mi avazaha pikisa ne'mine neni' nene minelongumu' ve losa ise'ne izine' ma neive. 17 Ogo voka' voka' iline' gamene mukito' Guvelesi ve naba minive helamaa' ive ado' evenelite ha ningelonido' amive O'moso hamo' minive nene do hozi lo opo'ni lo minevo' minevo' ogo minelone' nene oku' lamilihoo. Ne'mine ilihoo.
Timoteo' Mono' Gono Dalingu' Ogo Molo Iline' Monovomu' Paulo' Gala Dani' Gamazi18 Gipe'ne Timoteoo, a'mine gono gamazi mene nolo-giduvoni' nene gei' monovoka do soto' ogo O'moso'mi veleti' gamazi ma gozopo' soto' ine' mamu' nene gele mino nolo-giduve. Ido' gaza a'mine gamazilo' mene noe'meto monoli'mi lovo lamineku' nene lovo hizeline losa nolo-giduze. 19 Ne'mine ogo mono' gihilemu' nene gele ele'vole' o mino madungau' nene monovo lisihe' lamine' neive lo gele nanido' gehepeve e'meto mineline losa nene nolo-giduve. Mono' aleve linge ma nete monovo goloso neive li gilaa' nani' madu'ine nene gili hulii mono' engito' minine' nene di gopo igisa mo goloso akalo' nivave. A'mine aleve engikuti' nene Himenaio' ve Alekisadelo' ve engi' nene nizasive. A'mine ve sita' nene naza O'moso divi ledivi' iga' asine' nene ningi gilisa gohi ne'mine amilisingumu' nene ningi gililisive losa do hulo heta o-ngedo Satani'mi anau' molo-ngedekuve.
20
Mono' Muliseu' O'mosola Laa' Ilizangumu'
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Ephesians 3
Paulo' Aza Heta Ato' Vemu' Ve Lo Mono' Gono Do Minine' Ne'mi Monovo Lo-ngimine'1 Ido' O'moso'mo ne'mino do lungu' izine' nenako nemu' Paulo' naza Izesu' Kilisito' goboni ve've mino eikumu' nene heta ato' ve lengita gono do minuvoni' nemu' Loma vete galapuso numungu' huli-nidikevo minuve naza O'mosola lengikumu' laa' nouve. 2 O'moso'mo lengi' nene ei' nasahili'veu' lengele'mize molalongumu' ve lo asi've lengikumu' neni' nene gono nimine' nemu' mo gili nilisave lo gele nouve. 3 Ido' ne'mine o-nedo olosa giline' inite' haleko suno' minine' nene lo soto' ogo lo-nimine' nesi nene mo gili nilisave lo gele nouve. A'minemu' nene me luhuvo initeku' nene gamazi li'nibevo' gize nouvoni' ma neive. 4 A'mine gizuvoni' gamazi nene gatisa naza Kilisito'nimu' gamazi suno' minine' gele guno o nouvoni' nemu' nene lingine gili lamine' ilisave. 5 Ido' a'mine suno' minine' gamazi nene O'moso'mi Sikalahu've ne'mo idise mene gamenela Kilisito' aposolo've minilizave lo do kegese-lidive lelitasi ido' polohetelasi lo soto' ogo nolo-limine' ne'mino gomu' gamene vomila nene O'moso'mo evene' ma lo-ngemesa'mine' ve. 6 A'mine gamazi gomu' haleko suno' minine' nene ne'mino neive: O'moso'mo eze evenele zuho lemelove lo lo huko-ledo salani molo-lidine' inite' nene Zuda ve lelikovo' dalobe lo gilune' inite' nene lelikovo' ma damolosune. Asi heta ato' ve lingine Kilisito'nimu' gamazi lamine' mene gilii gili ele'vole' igi ezela gi'mizi O'moso'mi evenele lili' igi leli' Zuda vesi hamo' zuho lili' igi mini a'mine O'moso'mo inite' lemelove lo lo huko-lidine' gamazi ne'mi lulou' lelikisi makato' vi hili mini a'mine salani molo-lidine' inite' nene lelikisi makato' dalonido' minikeve. 7 Ido' O'moso aza nasahili' o-nidine' ne'mo ei' amuzo've nene neniku' gono nodavo aza gono nemavosa a'mido' e'meto a'mine gamazi lamine' nene lo soto soto' ogo eze goboni ve ne'mine lolo' ogo nouve. 8 Ee, naza nene gomu' minaa' uvodasi giluvoni' nene O'moso'mi evenele mukikuti' lemo minuve minuvoni'za O'moso aza neni' nene do vevese-nedo nasahili' o-nidine' ne'mo Kilisitodati' nene monovo danava lamine tamine' vai' goloso lo neivo laza ngelo ningo gele osu' lamolone' o minine' inite' ne'mi gamazi've lamine' nene Zuda ve minamani' heta ato' ve lo soto' ogo lo-ngemeline lo 9 ido' O'moso'mo leze Zuda vesi heta ato' vesi Kilisitoda do hamo' o-ledelesa giline' gamazi nene inite' mata' do soto' oga' ive O'moso aza nene gozopo' gamene aka'milati' ei' lulou' molo halekekivo suno' haza minine' gamazi nene evene' ato ato' mukilite ningi gililizangumu' nene neni' lo soto soto' ogo lo-ngemeline lo gono lamine' nemosa nele'mize molavo nouve. 10 Ido' O'moso'mo ne'mine ine' nene guve'inesi ve amuzo'ine ato atokisi okulumoku' veleta mini'mi monave nete leli' Zuda vesi ido' heta ato' vesi O'moso'mo do hamo' o-ledo eze evenele mulise gosoho' hamo' do soto' o-ledavo minunive lelitoti' nene ningisa O'moso aza nene ne'mine mana'mine gala gele nge lo minaa' neive li ningi gililizave losa ne'mine ine' ve. 11 Ido' O'moso'mo ne'mine ine' nene gomu' gozopo' aka'milati' aza olosa giline' inite' nene Guvetesi ve Izesu' Kilisito' gono dadi'mo soto' ine' inite' nene do gihile izelove losa ne'mine ine' ve. 12 Ido' Kilisito' gono dani' ne'mi gihile've nene laza ezemu' gele ele'vole' ogo mino O'moso'mo lebelelihe lo golise gelamo mo hize ele' o-ledeleseive lo gele ele'vole' ogo ezemu' lehelele izamivo gamazi ha lo-emaa' olone' akate nene Kilisito' mo vele ngolose-ledavo O'moso gamazi ha lo-emaa' none. 13 Ido' O'moso'mo gono nimidoti' nene inite' lamine' ne'mine soto' oga' neine' nenako nemu' nene naza ti' lo nolo-lingimuve: Naza lengi' lengele'mize lamine' olosa gono do minuvoni' ma'mo goboni mili-nidi nala' numungu' huli-nidikevo geni initeli'mi lulou' nouvoni' nemu' nene geni lengebelamivo minilo. A'mine geni initeli'mi lulou' nouvoni' nene lengikumu' ve losa nouvoni' nenako Paulo' lelikumu' gelavo dizave li neloti' lingine ningi gili longolize izilizado' o neive.
O'moso'mo Hize Ele' O-lingidivo Kilisito' Lulo Lemo Nasahili' O-ledaa' Neine' Monovo Nemu' Lingine Gili Osu' Lilizave Lo Paulo' O'mosola Lingumu' Lo-ngimine'14 Ido' O'moso'mo ne'mino do lungu' izive lo gomu' lo-lingimuvoni' nemu' nene naza okulumokuko misubouko ato ato' zuho mine'mo monune' mukiliti gulivetesi ido' lemeni damenisi do soto' molo-ledaa' ive meteho O'mosola nene obuvo'ne hizo lengikumu' nene ti' lo laa' nouve: 16 Ei' emeni dameni atoli'mine lamine tamine' neine' votigilelo' nene do molo amuzo lengemavosa Sikalahu've ne'mo lutingu' hize ele' o-lingidivo 17 ne'mo Kilisito'nimu' gili ele'vole' igi minikevo aza lutingu' minevo dovo' ogo minelive. Ido' ne'mine ogavo lingine lute ngemo nasahili' o-ngedaa' monovolo' nene e'meti minikevo ne'mo monoku' luhivetine do ngi lo-lengedavo amuzo mili minilizave. 18 Ido' ne'mine ilizave lo O'mosola laa' nouvoni' nene Kilisito' do atoli'mine ogo lulo lemo nasahili' o-ledaa' neine' monovo nemu' nene evene' laza mudise gele osu' lamolonido' o neine' monovomu' nene gilisa Kilisito' do atoli'mine goloso ogo vauve elo lulo lemaa' neingumu' nene O'moso'mi evenele mukikisi gili nge li minikevo ne'mo O'moso'mi emeni dameni vai' nene lutingu' vai' lo minelive lo O'mosola laa' nouve.
20 Ee, laza O'moso'mo ne'mine mana'mine inite' ha oloseive lo gilune' inite' ido' ne'mine ilive lo ezela laa' noune' inite' muki' nene ivile' ogo ei' amuzo've ne'mo leli' luteu' gono do minaa' neine' ne'mo nene atoli'mine inite' vauve elo iline' amuzo'vesi neine' nemu' nene 21 laza Izesu' Kilisito'nimu' gele ele'vole' ogo O'moso'mi evenele mulise lolo' ogo nonivete ezemu' opo'ni lo'mo vo nonivo kilisimasi ogo voka' voka' ogo mineline' nene mo osu' lamivo mo ne'minovo' miniliho.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Titus 2
Mono' Gihile Lamineli'mi lulou' Minaa' Gamazi Ozohoti Gamazi1 Ingine ani' ne'mine amo gaza neve gamazi lo-ngemeline' nene mono' gihile lamine' apize gimunido' vo milise' o mineline' gamazivo' lo-ngemelesane. 2 Ti' lo lo-ngemezo: Ve ozoho ingine ga'ine gopo amivo mini ngemeni dameni vevese minivo mini ga'ine gili hehe li lu'ine ga'ine gizebo igi mini monoku' minaa' monovo'ine di lamine' igi evene' lu'ine ngimi nasahili' i-ngidaa' monovo'ine di lamine' igi geni initeli'mi lulou' mini ma ele'vole' igi hongu li minaa' monovo'ine nene di lamine' igi minilizave. 3 Ido' vene' eleni nizani' nene lo-ngemanivo ingine a'mine'mine igi mono' vene' lili' igi mini evene' ngemenga lami vaini noso geli geli igi namilizave. Ne'mine igi mini monovo lamine' apizi ngimi minilizave. 4 Ado' ingine vene' gosoho' nesi va'ningine izipaha'ine lu'ine ngimi gizebo i-ngidilizani' aka ngelebizilizave. 5 Ido' ingine vene' gosoho' gili vevesi oko'ine lu'ine gizebo igi lu'ine hamo' ivo mini numu'ine ebe'ine gizebo lamine' igii numu'ningu' minaa' ave nesi nasahili' i-ngidi mini va'ningine gelekele' i-ngidi minilizave. Evene' O'moso'mi gamazi divi ledivi' ikelizave li ne'mine igi minilizave.
Goso'veti Gamazi6 Ido' a'mine'mino goso'vesi ga'ine do lo-ngemanivo inginesi oko'ine lu'ine gizebo lamine' ilizave. 7 Ido' gaza neve monovoka do lamine' ogo mino evene' ingine inite' muki' iline' ningi gei' monovokalo' ge'metilizangumu' ve lo inite' lisihe' ogo molo mino aka ti' ogo ngelebizezo: Mono' apize ngemelo ma abeleni amo do veveso apize ngemezo. 8 Soza lo ladani ogane li lamilizani' gamazi laminekovo' lo-ngemezo. Ne'mine anivo lovo i limaa' ave ingine lelikumu' gamazi goloso lilisa vise' igi ngovozo hili hulilisave.
Gono' Daa' Aveti Gamazi9 Ido' gelekele' gipe alu nene lo-ngemanivo ingine me'ningine mulu'ine di lamine' i-ngidi gamazi di tibizi li-ngimami inite' mata' mukito' nene gelekele' i-ngidi gamzai'ine diivo' minilizave. 10 Ne'mine igi me'ningi inite' mata' gumine dami inite' matato' gizebo lamine' igi gono di igi mili ilizani' ne'mo veveseleseive. Ne'mine ilizani' nene O'moso do lu' izaa' ive'mi mono' nene ne'mine mana'mine ogo do otelesune li ti' ilisave.
Vaito' Lute Lisihekovo' Ivo Mino Gamene Nabamu' Gizebo Olone11 O'moso'mo evene' muki' do lamine' o-ledelesa nasahili' o-lidine' nene soto' ogavo ningekune. 12 Ido' nasahili' o-lidine' ne'mo lele'mize vevesavo O'moso mehede emo zogo zogo izaa' monovo nene hulo O'mosomu' gilamavete mene misubou' initekumu' ngumo helepele' iga' nani' nesi hulo idise gamene okode lute gizebo lamine' ogo inite' lisihekevo' ogo molo mono' lemeni dameni ogavo minelone. 13 Idise gameneu' ne'mine ogo mine do dizo gilingili ogo minaa' noune' inite' laminekumu' nene gizebo ogo minelesune. A'mine inite' lamine' ne'mino neive: Leze O'mosote naba do lu' izaa' ive Izesu' Kilisito' aloseive. Ogavo eze labana've ningelesune. 14 Aza neve goloso nite' gozopo' do'mo vune' akaloti' do tine' molo lele'mizo ogo do lu' izelesa lelikumu' ogo hiline'. Ee, lihime'ine apaso do lamine' o-ngedekuvo neze zuho lili' igi mini lu'ine a'mida mili inite' lisihe' laminekumu' amuzo mili gili igi mili ilizave lo lelikumu' ogo hiline' ve
15 Haza ve nabe li gilikelizaze. Ne'mine gamazi lo-ngemo ga'ine do ngele'mize veveso amuzo molo lo-ngemezo.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Colossians 41 Ido' gonolo' veti gizebo ve'ine lingine Okulumoku' nene lengito' gizebo vetine ma neine' nenaze. A'minemu' nene gili mini lengi' gonou' vetine nene monovo hehe lo mineline' lisihekovo' nene i-ngidisa minilo.
Igi Mili Minilizani' Monovo Gohi Mamu' Paulo' Ga'ine Do Line' Gamazi2 Ido' O'mosola li minilizani' nene hulami laakovo' igi minilo. Ido' ne'mini O'mosola li minilizangu' nene lutine okise ongamivoo gilingili igi O'moso nene isaa' neve li-di minilo. 3 Ido' Kilisito' gamazi've gomu' suno' minine' lo soto' ogo lo-ngemeloningumu' nene O'moso'mo akahe si'ze-ledaavo naza lolodo' o neido' do molo lolongumu' neni' nene a'mine gamazi lovo ngolo' lovo' ogo lo-ngemelive lii lingine a'mine O'mosola li minilizangu' nene lelikumukisi lilo. Naza nalato' ve nouvoni' nene a'mine Kilisito' gamazi've lo soto' oga' uvongumu' nene nouve. 5 Ido' lingine nene gopo moni minamii evene' ado' Izesu' evenele lili' ami heta minave nene nanite' di-ngidilizahe a'minemu' nene gatine gili nge li mini monovo laminekovo' i-ngidi evene' hize ele' i-ngidiliza gonotine lamine' soto' iline' nene mo diivo' minilo. 6 Ido' gamazitine lilizani' nene gamazi unuvo huhu lo mino melele' o mineline' gamazivo' lilo. Ne'mine igi minilizaani' nene monokumu' ma longo' i-lingidilizave hamo hamo' nene di velepe' izi li-ngimiliza gamazimu' nene gili hehe li minisa minilizave.
Paulo' Gamazi Lo Osu' Nolo Geke' Lo-ngidine' Gamazi7 Ido' nenita soto' o'mo novine' initekumu' gamazi've muki' nene Tikiko' lo-lengemeleseive. Aza nene Kilisito' evenele leli' zuho Guvetesi ve'mi gelekele' izipe've lisihe' lamine' lelikisi maka' gono daa' ive neivo lu'ne emaa' nouve minive 8 ne'mo leli' gamazi nene lo-lengemo muludingu' do lamine' ilive lo imiselekuvo lengita nesene novive. 9 Ido' lengikuti' ve Onesimo' nene leze zuho peleseve' izamaa' ive lute eme nonive minive aza nene ezesi maka' nivasive. Ingine nene mela minine' gamazi muki' nene li-lingimilisasive.
10 Nenikisi maka' nalato' nosive Alisitako' ne'mo nene longopo'ni nolive. Ido' Banabasi' oholoho Maleko' nesi nene longopo'ni nolive. Ezemu' i-dilizani' gamazi nene mo lengita hulo nouvo mo gili nizani' ma neive. Lengita naavo ma nene ele'mize lamine' ilo. 11 Ido' ve ma gulive Izesu' ve lo minine' ado' gulive've gohi ma Zusito' ve li li-daa' ave neesi nene longopo'ni nolive. Zuda ve minanguti' nene a'mine luve metevo' nene nenikisi maka' O'moso'mo gizebo o-ledelingumu' gono daa' unive minii a'mine nete nene hize ele' gehepeve i-nidave. 12 Ido' lengikuti' minive mino Izesu' Kilisito' gonolo' ve minive Epahala' nesi nene longopo'ni nolive. Aza lengikumu' nene gamene gamene O'mosola zege' zege' ogo laa' neive. Ee, lingine monoku' lodive igi O'moso'mo lulou' giline' gamazi muki' nene gili hehe li a'mido' e'meti osu' lilizave losa nene O'mosola laa' neive. 13 Ee, naza eze monovo nene mo gele noosa a'minemu' nene ti' lo noluve: Aza neve nene lengikumukisi ido' Izesu' evenele Laodikia ebeku' minavemukisi ido' Hielapoli ebeku' minavemukisi nene ge'nebe gono goloso amuzo molosa do minaa' neive. 14 Ido' longopo'ni gohi ma nilasine' nene lute eme nonive tota ve Luka' nesi ido' ve ma Dema' nesi nene nilasive. 15 Ido' laza leze zuho Laodikia ebeku' mulise milaa' naavesi ido' Nimiha'nisi ido' mono' aleve eze numu'veu' mulise milaa' naavesi nene ngopo'ni noluze. Li-ngimilo. 16 Ido' luhuvo nite' meve nene gati li-lingimikevo ma nene Laodikia ebeku' mulise milaa' naangu' nesi nene gatilizangisi huli-ngidilizave. Ido' Laodikia ebeku' di nizani' luhuvo nite' nene lingine di igi a'minesi nene gatilo. 17 Ido' Alakipo'ni nene ti' li li-imilo: Gaza Guvelesi ve'mo gimine' gono nene hulamo mo do pelelove lo gele minosa dalosane.
18 Luhuvo nite' gizi-nidaveti a'ninguti' luhuvo gizaa' inite' nene doosa neni' Paulo' nene longopo'ni lo neni' a'nedunu' nogizuve. Nemu' nene lingine nalato' nouvongumu' nene gatine molalize. A'minemu' nene gili minilo. O'moso'mi nasahili've ne'mo nene lengita mine molo minivoo.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Romans 12
Laza Nene Okode Lute O'moso Lehize-do Gono've Daloningumu' Nene O'moso'mo Limine' Amuzo Ato Atodunu' Nene Hamo' Hamo' Amuzo Molo Ogo Molo Olosune Lo Paulo' Line' Gamazi1 Nemu' nene neze zuhokizo, O'moso'mo ne'mino muhelete ningo isete izaa' neine' nenako nemu' nene naza agae lo do upuho' o-lengedo gatine do ti' lo nolo-lingimuve: Ize ato ato' ngibili O'moso lehizi-daa' ani' ne'mine igi lingine okodine nene di kekeize li O'moso'mi monovolokovo' di milikevosa O'moso'mo lanite' gelelido' lisihe' o minivo a'mine okodine nene lehizi-dilo. Ido' lehizi-dilizani' okodine nene hele neivosa nevoba asi velesi ha minevo' dovo' neido' nesi nene lehizi-dilo. Ne'mine ilizani' neve nene mo madu'ningu' gamazi neivete iga' ilizani' o neine' inite' nenako a'mido' nene ha ilisave. 2 Me misubou' minine' monovo danava goloso nene di otuhi minamilo. Asi O'moso'mo lutine gatine do gosoho' o-lengedavo ne'mo nene a'mine gomu' lengemeni dameni do hulosa nene do ato' o-lengedavo minilo. Ne'mine ilizani' nene O'moso'mo igi mili minilizave lo gele neine' monovo ado' monovo lamine' ei' gilido' gehepeve vo daa' neine' monovo ado' aza a'minemu' lanite' gelelido' lisihe' o neine' monovo nene igi mili minilizani' nenako neloti' nene ei' gelaa' neine' monovo nene ningi gililisave.
3 Ido' O'moso'mo nasahili' o-nedo neni' mo'mosi'ne mene lehize-nidine' nenako nemu' nene naza lingine luvoni' ne'mine ilizangumu' ve losa nene lengi' hamo hamo' nene ti' lo nolo-lingimuve: Lingine O'mosomu' gili ele'vole' ikevo amuzo lingimine' nene hamo hamo' nani amuzo lingimihe ne'mi votigile gehepevelo' di milisa lengikumu' gilavo a'mine votigile ivile' ogo dizalinaze. Lengikumu' nene gili vevesisa minilo. 4 Lingine ne'mine ilizave lo noluvoni' nene nemu' noluve: Evene' okodelo' nene gizede ade ne'mine inite' nene ato ato' vai' goloso neivo ingine mini gono'ine daa' nani' nene ato ato' gono daa' nave. 5 A'mine'mine ogo Kilisitoda nene evene' muki' laza oko'no hamo' ne'mine lolo' ogo ato ato' minamo ne hize ele' o-gede ge hize ele' o-nede lo minelonive nene none. 6 Ido' O'moso'mo nasahili' o-ledo amuzo lehize-ledine' nene hamoli'minevo' lehize-ledamo ato atoli'mine lehize-lidine' ve. Nemu' nene O'moso'mo ve ma lehize-lede noline' amuzo nene O'moso'mi veleti' gamazi lo soto soto' oga' amuzo noline' nene laza mo la'lisete gele ele'vole' o nolone' votigilelo' nene do molosa O'moso'mi veleti' gamazi nene lo soto soto' ogo lolosune. 7 Ido' ve malite evene' ma hize ele' o-ngedaa' amuzo lehize-lede noline' nene mo ha evene' hize ele' o-ngedo minelesune. Ido' evene' inite' ma apize ngemaa' amuzo lehize-lede neine' neivo ma nene mo ha apize ngemo minelesune. 8 Ido' evene' ga'ine do gamazi lo-ngemaa' amuzo ma lehize-lede neine' neivo ma nene ha mo ga'nine do gamazi lo-ngemaa' olosune. Ido' ve ma nene inite' ize' molo ngemaa' amuzo lehize-de nolive ne'mo nene mo inele ogo ngemeleseive. Ido' ve mali'mo nene gomu' molo-ngemaa' amuzo do noline' nene a'mine gono've nene amuzo molo do mineleseive. Ido' ve ma aza nasahili' o-ngedaa' amuzo do nolive ne'mo nene nasahili' o-ngedaaku' nene olize izo minosa ne'mine ilive.
Mono' Alevete Igi Mili Ilizani' Monovo Gihile Nene Do Mineloningumu' Paulo' Line' Gamazi9 Lingine evene' lutine ngimaa' naani' monovo nene abeleni ne'mine nomivo mo lutine ngimi gehepeve igi minilo. Monovo golosomu' nene gosele' lengebelavo mehedine imivo' mini monovo lamineto' nene gi'mizi gili' li minilo. 10 Hamo' zuho lili' igi nizanako nemu' nene hamo' zuholite lu'ine ne geme ge neme li minilizani' votigilelo' di mili lutine amuzo mili ge neme ne geme li minilo. Ido' evene' di naba i-ngidaa' monovomu' nene aka ge nelebize ne gelebize li minilo. 11 Monoku' mini gonotine di di vi minaa' naani' nene gosele' lengebelamivo mini Guvelesi ve nene lutine gilingili ivo gelekele' i-di minilo. 12 Lingine Kilisito' do lamine' o-ledelesa neive li gili mu'musi' igi gizebo nizani' nenako nemu' a'mingu' nene longolizesi izisa minilo. Ido' geni inite' lengita soto' ilingumu' nene monotine hulami a'mine geni nene hongu li mini gihi minilo. Ido' O'mosola li minilizani' nene hulami laakovo' igi minilo. 13 O'moso'mi evenele linge malite inite' mamu' vise' naavo ma nene hize ele' i-ngidi ma ngimilo. Ido' venenga ve ne'mine ma nimonavo ma nene ngele'mize lamine' i-ngidi nasahili' i-ngidilo.
14 Lengi' goboni mili-lingidilizavemu' nene O'moso'mo no'noho' ize-ngedelive li ezela lilo. Ee, usi' ize-ngedelive lamisa asi no'noho' ize-ngedelingumu' nene eita lilo. 15 Ido' ve ma ingine inite' mamu' ngolize izi nizavo ma nene linginesi a'mingu' mini makato' longolize izi minilo. Ido' ve ma ingine inite' mamu' mulumo alumo gili nizavo ma nene linginesi a'mingu' mini mili makato' mulumo alumo gili minilo. 16 Lingine lengi' hamo hamokumu' nene di dizi limi gilami asi hamo' monovolo' nene di milisa minilo. Ee, lengi' okodine nene di dizami asi evene' limi minavesi nene bizi monilo. Ido' la'mo nene otohato ve none li okodine di dizamilo.
17 Evene' malite di goloso i-lingidikevo ma nene a'mido' di tine' mili di goloso i-ngidamilo. Asi evene' mukiliti ve'nido' nene monovo lamine' ogave li ningilizani' monovovo' nene igi mili minilo. 18 Lingine evene' ato ato' mukikisi lovo lolize ami hongu li laminivo' minilizani' aka ma neivo ma nene a'mine akalokovo' nene e'meti minilo. Lengitati' neve nene lovo lolize di soto' amilo. 19 Lu'ne lengeme nouvoni' alevekizo, evene' malite lutine di goloso igi lihime nimili-lingidavo ma a'mido' golo hizi a'mine'mine i-ngidamilo. Asi O'moso'mo izebolo' molavo lihime ngemelize. Ningi mati ngimikilo. A'mine nemu' mono' godolou' ti' li gizi nizani' ma neive:
Guvelesi ve'mo ti' lo line' ve:
Lihime ngemaa' gono nene neni' gono nenako
lihime nene neni' ngemelesuve.
20 Mo ne'mine igi langisetine nene lihime ngimamilisaha mono' godolou' ti' li gizi nizado' nene e'metilisave:
Lengi' biluva' i-lingidaa' nave ingine ga'na hili nizavo ma nene
di ve'ine milalo.
Ido' nosomu' ga'na hili nizavo ma nene noso ngimilo.
Lingine ne'mine i-ngidilizani' ne'mo nene
ngovozo naba goloso nene engita dizavo
olo' vele nene godo'nido' mili-ngidani' geleleseive.
21 Ido' goloso monovo ne'mo nene lingivile' ogalize. Asi monovo lamine' igi mili minilizani' ne'mo nene monovo goloso nene ivile' igi di limi-di minilo.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Romans 13
nGamani Alevete Li Hukilizani' Gamazilo' Nesi Nene Ha Gelekele' Olone' O Neive Lo Paulo' Line' Gamazi1 Ido' evene' ma ngamani gono velelo' nizani' nene O'moso'mo lamivosa nene hamokisi ma nizavoba asi ei' O'moso'mo ngele'mize molavosavo' nene nizanako nemu' nene evene' muki' lingine ngamani alevete lado' nene e'meti gelekele' i-ngidilo. 2 Ido' O'moso'mo ngele'mize molani' nenako nemu' nene engi' gamazilo' ma peleseve' izilizani' nene O'moso'mo lido' soto' aveti gamazilo' nene peleseve' izilizani' nenako mo angise'ine ne'mine ilizadi'mo nene lihime dalisave. 3 Ee, ngamani nete evene' ma golise gililiza inite' ngisilizani' nene monovo laminekovo' igi mili minilizave nene golise gililiza inite' ngisilizavoba asi monovo goloso igi mili minilizavevo' nene ne'mine i-ngidilisave. Lingine ngamanimu' golise gelamo minelone' aka've nene do soto' olone li gilisa vise' nahe. Monovo laminekovo' igi mili minilo. Ne'mine ikevo ngamani nete siza li-lingidilisave. 4 Ido' siza li-lingidilizani' nene O'moso'mo ngele'mize molavo ei' gelekele' ve miniisa lengi' lengele'mize lamine' ilisa gono nene daa' nani' nenako nemu' nene lingine monovo lamine' igi mili minilizangumu' nene siza li-lingidilisave. Ne neiha monovo goloso ilizani' nene ngamanite lihime lingimilizani' amuzo nene hazamu' di minamani' nenako nemu' nene golise gili minilo. Nene nanitekumu' ve. nGamani nete nene monovo goloso igi mili minilizaveti monovolo' golo hizi lihime ngimilizangumu' nene O'moso'mi gonolo' izipe've nizani' nemu' ve. 5 Nemu' nene laza ngamani alevete lilizado' e'meto gelekele' o-ngedelone' o neive. Ido' O'mosolo' medeli lihime lingimilizangumukovo' nomive. Asi luteli'mo ngamani gamazilo' peleseve' izaa' ne'mo nene goloso ve lo lo-lemaa' neinako nemukisi nene ngamanilo' gelekele' o-ngedelone' o neive. 6 Ido' nemukisi nene ngamanila takisi moni huli-ngidilizani' o neive. Ingine O'moso'mi gonou' izipe've mini a'mine noluvoni' gono nene daa' nave. Nemu' nene gelekele' i-ngidilo. 7 Evene' muki' hamo hamo' ngimika' ngimika' ilizado' lisihe' o neine' inite' nene mo ha ngimilo. Takisi moni ato atoli'mine evene' ngimilizado' o noline' nene ma ngimilo. Ido' evene' ma dizi minave minikevo ma nemu' nene lengehelele izivo mini di hozi li-ngidilizado' o neivo ma a'mine alevemu' nene lengehelele izivo mini di hozi li-ngidilo.
Monovo Lamine' Ge O-nede Ne O-gede Lo Minelonido' O Neine' Monovomu' Nene Paulo' Line' Gamazi8 Ido' linginela golo hizamani' dina' ma neivo ma nene geti golo hizi ngimilo. Evene' hamotasi dina' igisa haza huliki minamilo. Ido' lingine dina' nene di minami golo hizi osukovo' lilizave lo noluvoni'za linginela dina' ne'mine ma minaa' neine' ado' ngeli bekimi amilizani' o minaa' neine' nene ma neive. A'mine dina' nene lingine lutine ge neme ne geme li minilizado' o neine' inite' nemu' nene noluve. Ido' ne'mine noluvoni' nene evene' malite evene' ma lu'ine ngimilizave ingine ne'mine ilizangumu' nene O'moso'mi lou' gamazi'velo' mo e'meti osu' lilizani' nenako nemu' nene noluve. 9 Ee, O'moso'mo lo huko line' gamazi ado' vene' vemoho' lili' ikeni' nete vene' vemoho' masi gopo ingamilo, ido' evene' ma ngibili hilamilo, ido' gumine amilo, ido' evene' maliti inite'nido' mumuzo' amilo line' gamazisi ido' O'moso'mo lo huko line' gamazi ato ato' muki' nesi nene ado' gamazi ti' lo ma neine' ne'mo nene asabu' izo osu' lo neive. Ado' lingine lengi' okodinemu' gilaa' nani' ne'mini lengi' nizada minilizavemu' nene gili lutine ngimilo. 10 Lute ngemaa' noolone' nene leli' nonida minilizave nene ngelo do goloso o-ngedamolosunako nemu' laza lute evene' ngemaa' olone' ne'mo nene O'moso'mi lou' gamazi muki' nene mo e'meto osu' gehepeve lolosune.
Gamene Naba Nene Avito' Oka' Oka' Neine' Nenako Nemu' Nene Laza Monovo Lisihe' Laminekovo' Ogo Molo Minelone Lo Paulo' Line' Gamazi11 Ne'mine igisa idise gamene'mi monovomu' nene gili minilisave. Ado' api' ogo Kilisito'nimu' gele ele'vole' unidoti' nene O'moso'mo mudise do lu' izeline' gamene nene avito' o'mo ogo mino idise mo avito' oganako nemu' nene lingine lutine okise ongo helo mininguti' upuho' igi di oti-dilizani' o neine' gamene nene mo ogave. 12 Monovo goloso dizo minine' gamene ado' liti'muso ize minine' gamene nene vo'mo vo'mo vo osu' lolosa neivo go' lo labana' eleline' gamene nene mo avito' ogaze. Nemu' nene liti'musou' minave monovo goloso igi mili minaa' nani' nene lingine vasa izi huli hoto' igi monovo goloso lovo i imilisa lovou' inite' ne'mine O'moso'mi labanaku' minavete igi mili ilizado' lisihe' o neine' monovo lamine' nene di otuhi minilo. 13 Ee, evene' labanaku' soto' igi monave nete monovo lisihe' laminekovo' igi mili minaa' adi'mine ogo laza nene monovo laminekovo' ogo molo minelone' o neize. Noso ni sipaki igi longolize izamilo. Ee, mo noso ni sipaki amilo. Ido' vene' vemoho' alu gipe lingine gopo ingamilo. Ido' longovozo hilami monovo goloso galasa gopo iga' monovo nene mo amilo. Inite' mamu' lavodine lemavo evene' mamu' nene gili goloso amilo. 14 Ne'mine monovo goloso nene ogalone li lepesetine ne'mine Guvelesi ve Izesu' Kilisito'ni nene di kisi mini lengemeni dameni liteheli'mo lanite' gelaa' neine' monovo goloso dalizangumu' aka vise' iga' nani' nene mudise hulilo.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


John 14
O'mosola Vaa' Aka Nene Na'nise'ne Nene Nouve Lo Izesu' Line' Gamazi1 Ne'mine lo Izesu' imine' molo ti' lo line': Lingine lutingu' nanite' soto' o-ledelivo li gili lengemeni balala loka' loka' ivo nizani' nene mo alamilo. Asi O'mosomu' gili ele'vole' igi nenikumukisi nene gili ele'vole' igi minilo. 2 Me'nehi numuno ebe'vela minevo' alevo' igi minilizani' numuno nene vai' goloso neive. Ido' ne'mino ma minamidiniko naza vo numuno do va'va' o-lengedelove lo lo-lingimuvoni' nene ma lamuvodine. 3 Ido' naza vo numuno do va'va' o-lengedeloni' nene a'mine vo mineloda nene linginesi vi minilizangumu' ve lo lengi' nene do nenita ogo lengele'mizo volosa gohi alosuve. 4 Ido' a'mine naza voloni' ebeta aka vo neine' nene lingine mo ningi gili nizave. 5 Ido' izipahala zuhouti' Tomasi' ne'mo ti' lo lo-dine' ve: Guvekasi ve, gaza viline' ebekumu' nene ma gelamune' nenako a'mida vaa' akasi nene laza nado ningo gelelone. 6 Ne'mine lavo Izesu' a'mido' ti' lo line': Me'neho O'mosola vaa' aka nene na'nise'ne nouve. Aka nouvonako naza nene a'mida vilizangumu' gamazi gihile ne'mi meleho mino minevo' minevo' lengemeni dameni lengemaa' meleho nesi nene na'nise'ne nouve. Nemu' nene a'mine aka nenita vamilizave hamolitesi nene me'nehida ngeli ma vi hetelamilisave. 7 Lingine neni' nene mo ningi gili nizanako me'nehinesi nene mo ningi gililisave. Idise meloti' nene eze mo ningi gilisa mo ningi nizave.
8 Ne'mine lavo Hilipo' ti' lo lo-imine': Guvekasi ve, mahine nene lelebizezo. Lelebizanivo laza ningekunivo ne'mo vo davo gohi vise' amolone. 9 Ne'mine lavo Izesu' ti' lo lo-imine': Hilipoo, naza nene lengikisi gamene ha'na nene minune' neine'za gaza nene nenikumu' olihe ningo gelamabe. Ve ma ingine neni' ningaa' nave nene a'mingu' nene me'nehinesi ningaa' nave. Ne'mine o neine' nenako gaza me'nehine lelebizezo laine' nene lamilinako nanimu' lane. 10 Me'neho nene nenikisi minaa' neivo naza nene me'nehosi minaa' nouvoni' mamu' nene gele ele'vole' amabe. Gamazi mene lo-lengemaa' nouvoni' ma nene neni' ga'neuti' gelo lo-lengemesa'muve. Asi me'neho ne'mo nene neniku' mino ei' gono nodavosa nene laa' nouve. 11 Me'neho nene nenikisi minaa' neivo naza nene me'nehosi minaa' nouve lo lo-lengemaa' nouvoni' nene gili ele'vole' ilizado' o neive. Ido' haza gili ele'vole' amilizado' noline' nene neni' me'nehi gono do ogo molo nouvoni' initetoti' nene gili ele'vole' ilizani' o neive. 12 Naza mo lamineto' gehepeve nolo-lingimuve. Ve ma ingine nenikumu' gili ele'vole' i minilizave muki' nesi nene naza ogo molo nouvoni' inite' ne'mine nene ha igi mili ilisave. Ee, ido' naza nene me'nehida voloni' nenako ne'mo nene ingine naza uvoni' inite' nene ivile' ivosa atoli'mine inite' naba nesi ha ilisave. 13 Neni' gulive'ne di ti' igi mini neni' evene'ne lolo' igi minilizanguti' inite' mamu' lilizani' nene gipele nenitoti' nene me'nehi gulive've di hozi lilizangumu' ve losa nene ha gele lengemelesuve. 14 Ee, neni' evene'ne lili' igi minilizanguti' inite' mamu' nenita lilizani' nene ha gele lengemelesuve.
Izesu' Aza Melehida Vosa Eze Evenele Hize ele' O-ngedelive Lo O'moso'mi Sikalahu' Imiselelingumu' Lo-ngimine' Gamazi15 Lingine lutine nimi nizani' noline' nene naza lo-lingimuvoni' gamazi nene gili di minilisave. 16 Ne'mine ikevo naza me'nehine lokuvo lengita minevo' minevo' ilingumu' nene hize ele' o-lengedelive gohi ma imiseleleseive. 17 A'mine imiselelive nene gamazi gihile do soto' ive O'moso'mi Sikalahu' nene neive. Me misubou' initekumukovo' gilaa' ave ingine a'minemu' nene ma ningi gilisa'mani' nenako eze nene ngeli ma di ti' amilisave. Nene neiha aza nene lengita mino lutingu' omo minaa' neine' nenako lingine nene ezemu' mo ningi gili nizave. 18 Naza hulo-lengedo voloni' nene lingine mudise muhele' izipe ne'mine minilizave losa hulo-lengedamolosuve. Naza nene lengita gohi alosuve. 19 Meloti' nene gamene li'nibevo' ogo vavo me misubou' aleve nete neni' nene gohi ma ningamilisaha lengi' nene neni' ha ningilisave. Naza nene mo minevo' minevo' ogo nouvoni' nenako nemu' nene linginesi minivi' minivi' igi minilisave. 20 A'mine neni' gohi ningilizani' gamenelo' nene naza me'nehida mine molo nouvo ido' lingine nene nenita mini mili nizavo naza nene lengita mine molo nouvoni' nemu' nene mo ningi gililisave. 21 Evene' ma ingine neni' gamazi'ne di mini a'mido' gili di minaa' nave nene mo lu'ine laminetoti' nimaa' nave nene nizave. Ido' a'mine lu'ine laminetoti' nimaa' nave nene me'neho lulo ngemeleseive. Ne'mine neivo nazasi nene lu'ne ngemo neni' nemeni dameni ngelebizelesuve. 22 Ne'mine lavo Kelioto ve Zuda' abalaho Zuda' gohi ma ne'mo Izesu'ni nene ti' lo lo-imine' ve: Gaza leli' Zuda veti guvetesi ve naba nane' gemeni dameni nene me misubou' aleve muki' ngelebizamo lelikovo' lelebizelove nolaine' nene do nadosa lelikovo' lelebizeline. 23 Ne'mine lavo Izesu' a'mido' ti' lo lo-imine': Naza nemeni dameni lengelebizeloni' aka ne'mino neive: Ve ma ingine lu'ine neni' nimi minilizave nete nene neni' gamazi'nelo' e'meti gili di minilisave. Ne'mine ikevo me'neho lulo ngemavo azasi nazasi engita ogo mine molo minelesusive. 24 Ve ma ingine lu'ine neni' nimamaa' nave nene neni' gamazi'nelo' e'metamaa' nave. A'mine lokuvo gilaa' nani' gamazi nene neni' gamazi'ne nomive. Asi nimiselive me'nehi gamazi nene neive.
25 A'mine nolo-lingimuvoni' gamazi meve nene naza linginesi ha minuvodo' ve losa nene nolo-lingimuve. 26 Ne'mine nouha naza vokuvo me'neho nene neni' ve'nemu' ogo lengita imiselelive lengi' hize ele' o-lengedelive O'moso'mi Sikalahu' ne'mo nene inite' mata' mukikumu' nene apize lengemo lo-lingimuvo nite' mukikumu' nene gohi lo gatine oloseive. 27 Ido' mo hulo-lengedeloni' o neine' nenako haza hulo-lengedamo hongu monovo nesi nene nohulo-lingiduve. A'mine hongu monovo nene me misubou' alevete hongu monovo di soto' iga' nani' ne'mine minamo nenitati' atoli'mine ogo minine' hongu nene nolingimuze. Lingine lengemeni balala livo mini goliselo' ve minamilo. 28 Naza hulo-lengedo vosa lengita alosuve lo lo-lingimuvoni' nene lingine mo gilikeve. Nemu' lingine nene lutine lamine' gehepeve nimi minadiniko me'neho nene neni' nivile' ogo naba neine' nenako a'mine me'nehida volongumu' nene lingine mo lamineta novive li longolize izi minadine. 29 Ido' inite' mata' idise mene nolo-lingimuvoni' nene alinge' soto' iline' nene lingine gili ele'vole' ilizave losa olihe soto' amido' nene gomu' nolo-lingimuve. 30 Me misubou' guvelesi ve lolo' ogo minive nene nenita mo nave. Nemu' nene lengikisi gamazi ha'na lamolonido' o neive. A'mine nenita nave nene inite' hamokisi neni' o-nedelido' mo lisihe' amine'za 31 oloni' inite' nene me misubou' aleve ningi me'nehine lu'ne eme mino aza lo-nidine' initetokovo' e'meto ogo molo oga' neive li ningi gililizave losa a'mine inite' nene olosa nouze. Mo valonge. Otilo.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


John 15
Izesu' Nene Vaini Nala' Ne'mine Nouvo Lingine Nene A'nava Ne'mine Nizave Lo Line' Gamazi1 Izesu' imine' molo ti' lo lo-ngimine': Neni' nene vaini nala' ne'mi zava gehepeve ne nouve. Ido' me'neho neve nene a'mine vaini nalato' gizebo ve ne neive. 2 A'mine neniku' a'nava ne'mine mini gihile izamani' nene huko do hulaa' neive. Ido' gihile izi minani' a'nava mukiku' nene gihile mo vai' goloso izelingumu' ve lo sisive do do lisihe' gehepeve oga' neive. 3 Naza gamazi lo-lengemaa' nouvoni' ne'mo lengiku' nene mo sisive do do lisihe' ogave. 4 Nemu' lingine nenito' nene gi'mizi gili' li minilo. A'mine'mine ogo naza linginela gi'mizo minelove. A'nava ne'mo zava'velo' gi'mize minamiline' nene asi've ngelo gihile izamoloseiha zava'velo' gi'mize mineline' nene gihile izeleseive. A'mine'mine ogo lingine nenita gi'mizami minilizani' nene gihile ma izami asi nenita gi'mizi minilizanikovo' nene gihile izilisave. 5 Ee, neni' nene vaini nala' ne'mi zava've nene nouvo lingine nene a'nava ne'mine nene nizave. Ido' neni' nene hize ele' o-ngedamuvo inite' hamokisi ma amilisanako ve ma ingine nenita gi'mizi nizavo naza inginela gi'mizo minelove nete nene gihile vai' goloso izilisave. 6 Ve ma ingine nenito' gi'mizi minamave nene za a'nava huki hulikevo goko' lavo di nubuho igi oloku' gizikevo laa' neine' ne'mine nene nizave. 7 Lingine nenito' gi'mizi minilizani' nene nanite' nanite' dalisa gililizahe a'minemu' lilizani' nene me'neho ha gele lengemavo dalisave. 8 Ido' lingine gihile vai' izi neni' izipaha'ne zuho gihile lili' igi minilizadoti' nene me'nehine di hozi li-dilisave. 9 Me'neho lulo nene neni' neme neine' ne'mino naza lu'ne nene lengeme nouve. Nemu' nene lu'ne lengeme'mo vo minelodo' vo lisihe' ivosavo' minilo. 10 Naza me'neho lo huko lo-nidine' gamazilo' e'meto mino me'neho lulo nimido' lisihe' ivosa minaa' nouvoni' ne'mine igi linginesi nene a'mine'mine igi neni' lo huko lo-lingiduvoni' gamazilo' e'meti minilizani' nene lu'ne lengeme'mo vo minelodo' vo lisihe' ivosavo' nene minilisave.
11 Gamazi mene nolo-lingimuvoni' nene lu'ne gulumo avile lisivo minaa' nouvoni' monovo nene lengitasi minivo a'mine ne'mo vai' lo lingibilivo minilizave losa noluve. 12 Neni' gamazi ma lo huko lo-lingiduvoni' ma nene ne'mino neive: Naza lu'ne lengi' lengeme nouvoni' ne'mine igi linginesi nene ge luka neme ne lu'ne geme livo' minilo. 13 Ve mali'mo eze zogo alevemu' oko'no hulo labuluvo ogosa heleline' nene lulo atoli'mine gehepeve ogo ngeme minosa nene ne'mine iline' nenako lulo mo ngemo minine' votigile nene ivile' ivosa lulo gohi ngemelido' ngelo minamoloseive. 14 Lingine lo huko lo-lingimuvodo' e'meti minilizani' nene neni' zogone nene nizave. 15 Ido' gelekele' izipe nete nene guve'inesi ve gizebo o-ngede minive'mo ogo molo oga' neine' initekumu' nene ma ningi gilisa'mani' nenako nemu' nene naza lengikumu' nene gelekele' izipe ve lo gohi ma lo-lengedamolodo' o neive. Asi me'nehidati' ningo giluvoni' inite' muki' nene lengi' gililizave lo do soto' ogo lo-lengeme nouvoni' nenako nemu' nene idise lengi' nene zogone ve nolo-lingiduve. 16 Lengi' nene gomu' apizi neni' nene lengi' ve li ma di ti' amave. Asi neni' neve lengi' do ti' uvoni' nene vi gono dikevo minevo' minevo' iline' gihile nene izelive losasi ido' lingine neni' ve'nemu' igi me'nehida voku' nanitekumu' lilizahe a'mine inite' nene lengemelive losasi do ti' o-lingiduvoni' ve. 17 Naza nene mo ne'mine lo nolo huko-lingiduve: Lingine nene ge luka neme ne lu'ne geme li minilo.
Me Misubou' Aleve Neni' Biluva' I-nidaa' Nani' Ne'mine Igi Biluva' I-lingidilisave Lo Izesu' Lo-ngimine' Gamazi18 Me misubou' initeto' lu'ine milaa' nave nete lengi' biluva' i-lingidilizani' nene gomu' neni' biluva' i-nidi minani' ma nene idise leli' nene biluva' nii-lidave lisa gili minilo. 19 Lingine nene a'mine me misubou' aleveti mulise'ninguti' minadiniko ingine lengikumu' nene leli' aleve ve li zogo mili-lingidadine. Ne'mine adine'za engi' muliseuti' lengi' nene neni' ve lo do kegese-lengedo do nenita o-lingiduvoni' ne'mo nene biluva' nii-lingidave. 20 Naza ti' lo lo-lingimuvoni' gamazi mamu' nene gili minilo: Gelekele' izipe ne'mo nene gizebo o-do minive guvelesi ve've nene ivile' o-do minesa'mive. Neni' goboni mili-nidaa' ave nilizani' nene lengikisi goboni mili-lingidilisave. Ido' neni' gamazi'nelo' gili di minaa' ave nilizani' nene lengi' gamazitinesi nene gili di minilisave. 21 Mene noluvoni' inite' i-lingidilizani' nene ingine neni' nimiselive nene ningi gilami minilisanako ne'mo nene lingine neni' gulive'ne di ti' igi nenito' gi'mizi minangumu' ve li a'mine noluvoni' inite' nene ha i-lingidilisave. 22 Ido' naza ma amo gamazi'ne nene ma lo-ngemamuvodiniko nenikumu' gili hulamavo lihime nene engita mo minamivo minadine'za idise nene ingine laza lihime nodune lo gelamo gopo minune li e'menga lilizani' aka nene ogo hize tile-ngedekuvoni' nenako olovo' ma amilisave. 23 Ve ma ingine neni' biluva' i-nidaa' nave nene a'mingu' me'nehinesi nene biluva' nii-dave. 24 Ido' neni' nene evene' malitesi amani' inite' atoli'mine suno gehepeve nene engi' vovo'ningu' do soto' uvoni' ma nene ma do soto' amuvodiniko lihime engita ma minamivo minadine'za engi' vovo'ningu' nene a'mine ato' suno nene do soto' nouvo ningisasi nene nenikisi me'nehinesi nene biluva' i-lidi minani' ma neive. 25 Ne'mine igi minani' nene engi' mono' gamazi'ningu' gizikani' minine' gamazi ma nene gihile izelingumu' ve losa nene ne'mine ani' ve. A'mine gamazi nene ne'mino neive: Biluva' i-nidani' nene mo hazamu' gehepeve ne'mine ani' ve.
26 Ido' me'nehosi minasidoti' imiselekuvo alive hize ele' o-lengedelive ado' gamazi gihile do soto' ive O'moso'mi Sikalahu' aline' nene neni' monovo'nemu' lo soto' soto' oloseive. 27 Ido' lengi' nene gono api' ogo do minuvodoti' nene nenikisi maka' mine do ogo none' nenako nemu' nene linginesi nene neni' monovo'nemu' li soto' soto' ilisave.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018